CELEX: C2005/132/03
Language: sl
Date: 2005-05-28 00:00:00
Title: Sodba Sodišča (tretji senat) z dne 17. marca 2005 v zadevi C-437/02: Komisija Evropskih skupnosti proti Republiki Finski (Neizpolnitev obveznosti države — Ribolov — Uredbi Sveta (EGS) št. 3760/92 in 2847/93 — Ohranitev in upravljanje virov — Nadzorni ukrepi za ribiške dejavnosti)

28.5.2005   
            
            
               SL
            
            
               Uradni list Evropske unije
            
            
               C 132/2
            
         
      SODBA SODIŠČA
   
   (tretji senat)
   z dne 17. marca 2005
   v zadevi C-437/02: Komisija Evropskih skupnosti proti Republiki Finski (1)
   
   (Neizpolnitev obveznosti države - Ribolov - Uredbi Sveta (EGS) št. 3760/92 in 2847/93 - Ohranitev in upravljanje virov - Nadzorni ukrepi za ribiške dejavnosti)
   (2005/C 132/03)
   Jezik postopka: finščina
   V zadevi C-437/02, Komisija Evropskih skupnosti (zastopnika: T. van Rijn ter M. Huttunen) proti Republiki Finski (zastopnika: T. Pynnä in E. Kourula), katere predmet je tožba zaradi neizpolnitve obveznosti na podlagi člena 226 ES, vložena dne 3. decembra 2002, je Sodišče (tretji senat), v sestavi A. Rosas, predsednik senata, A. Borg Barthet, A. La Pergola, J.-P. Puissochet (poročevalec) in A. Ó Caoimh, sodniki, generalni pravobranilec: D. Ruiz-Jarabo Colomer, sodni tajnik: R. Grass, dne 17. marca 2005 razglasilo sodbo, katere izrek se glasi:
   
               1.
            
            
               Republika Finska s tem, da za ribolovna leta 1995 do 1996 ni:
               
                           —
                        
                        
                           sprejela ustreznih podrobnih predpisov za uporabo kvot, ki so ji bile dodeljene, in ni opravila inšpekcij in drugih nadzorov, ki jih zahtevajo veljavni predpisi Skupnosti, začasno prepovedala ribolova v predpisanih rokih, da bi ne bi prišlo do izčrpanja kvot,
                        
                     
                           —
                        
                        
                           sprejela upravnih ali kazenskih ukrepov, ki jih je bila dolžna uporabiti zoper kapitane ladij, ki so kršili ureditev o skupni ribiški politiki, ali zoper vse druge osebe, odgovorne za tako kršitev,
                        
                     
                           —
                        
                        
                           ni izpolnila svojih obveznosti iz člena 9(2) Uredbe Sveta (EGS) št. 3760/92 z dne 20. decembra 1992, ki vzpostavlja sistem Skupnosti na področju ribištva in ribogojstva, in iz členov 2, 21(1) in (2) ter 31 Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike.
                        
                     
         
               2.
            
            
               Republiki Finski se naloži plačilo stroškov.
            
         
      (1)  UL C 31, 8.2.2003.